Armas ja väga hubane kodu ootab kõigest 3 km kaugusel linnapiirist asuvas Kõrvekülas, otse järvega piirneval kinnistul, uusi elanikke kuni 2019 a. juunini.
2-korruseline stiilne elamu on täielikult sisustatud ja kogu sisustus jääb uute elanike kasutusse.
Elamu 1. korrusel on esik, avar elutuba koos kööginurgaga. Elutoast viib uks õhtupäikese nautimiseks järvevaatega terrassile. Elutoas on pimedate sügis- ja talveõhtute soojendamiseks mõnus hubane kaminahi koos pizza ja leiva küpsetamiseks mõeldud ahjuga. Elamust ei puudu ka saun koos mõnusa puhkeruumiga, millest pääseb otse suurele terrassile. Mõnus karge suplus järves jääb leiliruumist joostes kõigest 30 m kaugusele. 1.korrusel on lisaks kõigele WC ja garaaž.
2-korrusel ootab teid ees suur magamistuba koos privaatse vannitoa/wc ja garderoobiga, 2 lastetuba, eraldi WC ja trepihall.
Sisekujunduses on kasutatud heledaid värvitoone (hall, valge, pruun) ja põrandaid katab naturaalne tammeparkett.
2. korrusel asuvates magamisruumides on konditsioneer.
Kõik vajalikud kodumasinad ( nõudepesumasin, pliit, ahi, külmkapp koos sügavkülmaga, pesumasin, pesukuivati) on olemas.
Kinnistu on aiaga piiratud. Värav ja garaažiuks on puldiga avatavad. Muru niitmise pärast muretsema ei pea, sest selle töö teeb ära kinnistul toimetav mururobot.
Üürilepingu sõlmimisel tuleb tasuda ühe kuu üür ette 1200€, tagatistaha 1200€ . Maakleritasu maksab üürileandja. Igakuisele üürihinnale lisanduvad kommunaalmaksed.
Kommunaalkulud (prügivedu, elekter, Telia internet , TV ja vesi) on aasta kulud kokku liites keskmiselt 218 eurot kuus. Talvekuudel on kõige suurem arve olnud 270 eurot.
Kõrveküla on linnalähedane mõnus koht elamiseks. Kõrvekülas on kauplus, spordihall, järve kaldal asuvad discgolfiväljak, võrkpalliplats ja lauatennise laud. Kergliiklustee viib otse linna piiril asuvasse Raadi parki.
Helista ja vaatame koheselt selle superpakkumise üle!